લંડનઃ પાકિસ્તાનની નંબર વન મહિલા સ્ક્વોશ ખેલાડી મારિયા તૂરપકાઈ જ્યારે નાની બાળકી હતી ત્યારે તેણે પોતાનાં બધાં જ કપડાં સળગાવી નાખ્યાં. પોતાના લાંબા વાળ કપાવીને નાના કરી નાખ્યા હતા. પછીનાં ૧૦ વર્ષો સુધી મારિયા ખુદને એવો વિશ્વાસ અપાવતી રહી કે તે છોકરી નથી. મારિયાનો જન્મ પાકિસ્તાનના દક્ષિણ વજિરિસ્તાનમાં થયો હતો. આ વિસ્તાર એ સ્થળોમાં સામેલ છે, જ્યાં તાલિબાનોની જબરી ધાક છે.